“ મારા માતા પિતા વિષે મેં બીજા પાસેથી ઘણું સાંભળ્યું છે .જેમ મોટી થતી ગઈ એમ એમ હું સાંભળતી ગઈ હતી. હું એને નફરત કરું છું અને કરતી રહીશ!! કારણ કે પોતાના મોજ શોખ ખાતર છોકરા પેદા કરવા અને એજ મોજશોખ ખાતર છોકરાનો ત્યાગ કરી દે એવા લોકોને હું મા બાપની કેટેગરીમાં ગણતી જ નથી. જયારે મારી માતાનો અને પાપાનો વારંવાર કોલ આવ્યો ને ત્યારે હું અને કિશોર બને તૈયાર થઇ ગયા અને ઘરે કઈ પણ દીધું કે અમે ત્યાં રહેશું.. મારે એ માણસોને મળવું હતું કે જેણે લગ્નજીવનને મજાક બનાવી દીધું હતું” છાયા અટકી મેં એમને પાણી આપ્યું. કંકુમાં એના માથામાં હાથ ફેરવતા હતા. છાયાએ ફરીથી શરુ કર્યું.